Tórshavnar kommuna

Tórshavnar kommuna er den største kommunen på Færøyene, både i areal og innbyggertall. Den omfatter hovedstaden Tórshavn med de sammenvokste bygdene Argir og Hoyvík, resten av landsdelen Suðurstreymoy samt bygdene langs Kollafjørður i Norðurstreymoy. Kommunen omfatter nesten halvparten av Færøyenes befolkning. Kommunen ble opprettet ved en særlov i 1866, og er dermed også Færøyenes eldste kommune. Alle prestegjeldene på Færøyene fikk innført kommunalt selvstyre ved lov i 1872. Byen lå omsluttet av Suðurstreymoyar prestagjald, fra 1930 Tórshavnar uttanbíggja sókn (Thorshavns landsogn). Siden har byen vokst utover sine opprinnelige grenser, og nye kommunelover har tilført flere oppgaver. Kaldbaks kommuna ble innlemmet i bykommunen i 1976. Hoyvík og Hvítanes i landkommunen ble lagt til bykommunen ved grensejustering i 1978. Resten av landkommunen, da Argja kommuna, lot seg sette under bykommunens administrasjon i 1994 og ble formelt en del av bykommunen i 1997. Kollafjarðar kommuna fulgte etter i 2001 og Hests kommuna, Kirkjubøar kommuna og Nólsoyar kommuna i 2005. Høsten 2009 passerte kommunen 20 000 innbyggere. Politikk Kommunen styres av et folkevalgt kommunestyre, som ledes av en borgermester, borgarstjóri, og opptil to viseborgermestre. Kommunestyremedlemmene er fordelt på ulike saksforberedende utvalg: Finansutvalget, sosialutvalget, teknisk utvalg, bygge- og planutvalget, kulturutvalget, helse- og miljøutvalget samt havnestyret. Administrasjonen i kommunen ledes av en kommunaldirektør, kommunustjóri. Byen har lavest valgdeltagelse i landet, men denne er fortsatt svært høy sammenlignet med øvrige nordiske land og byer. Ved kommunestyrevalget i 2016 var den 79,5 %. De landsdekkende partiene pleier å stille lister ved kommunestyrevalgene i Tórshavn. Velgerne i Tórshavn tenderer til å være mer liberale og venstreorienterte enn resten av øyene. Kommunestyrevalget for perioden 2025–2028 ble avviklet den 12. november 2024. Kommunestyret konstituerte seg 14. november. Kommunestyrevalget for perioden 2021–2024 ble avviklet den 10. november 2020: Kommunestyrevalget for perioden 2017–2020 ble avviklet den 8. november 2016: Kommunestyrevalget for perioden 2013–2016 ble avviklet den 13. november 2012: Kulturpriser Tórshavnar kommuna utdeler hvert år kulturpriser. En er oppkalt etter Mads Andreas Jacobsen, som var bibliotekar og borgmester i Tórshavns kommune fra 1933-44, prisen er kalt Mentanarvirðisløn M. A. Jacobsen. Den andre prisen kalles Barnamentanarheiðursløn Tórshavnar býráðs. Se også Liste over borgermestre i Tórshavn Referanser Eksterne lenker Offisielt nettsted (en) Tórshavnar kommuna – kategori av bilder, video eller lyd på Commons Tórshavn 1909–2009 – Fólkavald kommuna i 100 ár (færøysk)